Marit Larsen

Marit Elisabeth Larsen () er ein norsk vokalist, musikar og låtskrivar.

 Biografi 
mini|Marit Larsen under Nobelpriskonserten
Marit Larsen kjem frå ein musikalsk familie og spila fiolin  som barn. Ho vart som 13-åring nominert til Spellemannprisen 1996 for plata Marit & Marion synger kjente barnesanger. Ho fekk internasjonal merksemd då ho allereie i tenåra var medlem av popduoen M2M, saman med barndomsvenninna Marion Ravn. Larsen spelte gitar og stod for halvparten av vokalen og tekstskrivinga. Etter å ha turnert rundt i verda og produsert to album med slagerar som «Don't Say You Love Me», «Mirror Mirror» og «Everything», avslutta Ravn og Larsen samarbeidet i september 2002.

Etter brotet i M2M tok Larsen nokre friår, før interessa rundt ho tok seg opp igjen i 2004 og tidleg i 2005, då ho spelte fleire konsertar lokalt i Noreg. Her viste ho ein ny musikkstil med eit meir instrumentalt og lyrisk preg. I oktober 2004 framførte Larsen tre originale songar på NRK radio og akkompagnerte seg sjølv på gitar og piano. Ho opptredde òg på by:Larm i februar 2005. I august 2008 kom singelen «If a Song Could Get Me You» ut. Han var i 14 veker samanhengande den mest spelte låten på radio i Noreg. Larsen spila på Nobelkonserten i 2008.

30. september 2016 gifta Larsen seg med den tidlegare handballspelaren Alexander Buchmann i Oslo.

 Musikkalbum 
mini|Marit Larsen under konsert med TrondheimSolistene i Ibsenhuset i Skien i september 2009. 
Hausten 2005 spelte Larsen inn det fyrste albumet sitt på plateselskapet EMI. Den fyrste singelen, «Don't Save Me», kom på radio i januar 2006, og klatra raskt opp på VG-lista Topp 20. Allereie i si andre veka hamna singelen på fyrsteplass på VG-lista. To månadar seinare blei albumet Under the Surface lansert i Noreg. Albumet inneheldt elleve songar, og dei fleste hadde Larsen skrive sjølv. Under Spellemannprisen 2006 vann ho prisen for årets kvinnelege artist for albumet, og prisen for årets musikkvideo for videoen til «Don't Save Me», som òg var nominert til årets hit. For albumet fekk ho dessutan Alarmprisen 2007 i klassen pop. Den 31. mars 2006 blei det offisielt at albumet hadde seld til gullplata på under ein månad.

13. oktober 2008 kom den andre soloplata hennar, The Chase. Fyrste singel frå plata var «If a Song Could Get Me You», som gjekk rett til topps på VG-lista i sin første veka (veke 34/2008). Både den første og andre plata hennar er produsert av Kåre Vestrheim. Låten «Steel my heart» frå The Chase vart brukt i filmen I et speil, i en gåte.

 Utmerkingar 

 Spellemannprisen 2006 i klassen kvinneleg artist for Under the Surface
 Alarmprisen 2007 i klassen pop
 Norsk Artistforbunds Ærespris 2009
 Gammleng-prisen 2010 i klassen populærmusikk

 Diskografi 
 Album 
 Under the Surface (2006)
 The Chase (2008)
 If a Song Could Get Me You (2009, internasjonal samleplate)
 Spark (2011)
 When The Morning Comes (2014)
 Joni Was Right I/II (2016)

 EP-ar 
 Joni Was Right (2016)
 Joni Was Right II (2016)
 Hun er min (2024)

 Singlar 
 Utgjevingsdato Tittel Listeplassering Album VG-lista Top 20 februar 2006 «Don't Save Me» 1 Under the Surface  mai 2006 «Under the Surface» 6 Under the Surface september 2006 «Only a Fool» 14 Under the Surface januar 2007 «Solid Ground» – Under the Surface august 2008 «If a Song Could Get Me You» 1 The Chase oktober 2008 «I've Heard Your Love Songs» – The Chase mars 2009 «Addicted» – The Chase juni 2009 «Fuel» – The Chase januar 2011 «Vår beste dag» 1 — oktober 2011 «Coming Home» – Spark januar 2012 «Don't Move» – Spark august 2014 «I Don't Want To Talk About It» – When The Morning Comes januar 2015 «Faith & Science» – When The Morning Comes mars 2015 «Please Don't Fall For Me» – When The Morning Comes

Kjelder

 Denne artikkelen bygger på «Marit Larsen» frå , den 5. januar 2009. 

 Referansar 

 Bakgrunnsstoff 

 Marit Larsen – Offisiell nettstad
 Marit Larsen – MySpace
 Marit Larsen – Official Italian Fanclub 

Kategori:Norske musikarar
Kategori:Norske songarar
Kategori:Norske låtskrivarar
Kategori:Vinnarar av Spellemannprisen
Kategori:Vinnarar av Alarmprisen
Kategori:Folk frå Lørenskog